भोपाल। बीते 25 सालों में कोई पूरी तरह से बदल गया, तो किसी में कोई भी चैंजेस नहीं आए। आदतों, बातों और यादों का ऐसा ही सिलसिला चला मैनिट के 1990 बैच के स्टूडेंट्स की री-यूनियन पार्टी में। शुरुआती जान पहचान के बाद सभी ने बीते दिनों को ऐसे याद किया, मानो सभी कैंपस के उन्हीं पुराने दिन में पहुंच गए हों। करीब 80 स्टूडेंट्स अपनी फैमिली के साथ शनिवार को मैनिट कैंपस में थे।
इस मौके पर सभी ने पुराने प्रोफेसर्स से मुलाकात की और कैंपस का कोना-कोना देखा। इन्हीं स्टूडेंट्स में शामिल थे छत्तीसगढ़ के मुख्यमंत्री रमन सिंह के सचिव आनंद सिंह। वह बताते हैं, "25 सालों में हम सभी के चेहरे काफी बदल गए हैं, कैंपस में भी काफी चैंजेस दिख रहे हैं। हम सारे दोस्त कॉलेज बंक कर कैंटीन जाते थे, वो कैंटीन अब कहीं और शिफ्ट हो गई है।'
मैनिट कैंपस में पूर्व छात्रों ने सुबह की शुरुआत पौधे लगाने से की। उन्होंने पुराने दिन याद किए जब कैंपस कहीं ज्यादा हरा-भरा था। शिक्षकों के सम्मान के बाद मेमोरी शेयर करने का सिलसिला शुरू हुआ। अंत में इंजीनियर से स्टैंडअप कॉमेडियन बने अज़ीम ने स्टेज से कॉमेडी कर उन्हें खूब हंसाया।
1985 बैच के स्टूडेंट्स मना रहे 30वां साल
साल 1985 बैच के स्टूडेंट्स भी शहर में इकट्ठे होकर 30वां साल सेलिब्रेट कर रहे हैं। बैचमेट्स ने दिन में केरवा डैम पर पिकनिक मनाई। इसके बाद हॉस्टल और कैंपस जाकर यादें ताजा कीं। शाम को कल्चरल प्रोग्राम में एक्स स्टूडेंट्स और फैमिली मेंबर्स ने संगीत, हास्य कविता और डांस पार्टी इंजॉय की।
आगे की स्लाइड्स पर देखें तस्वीरें...
hin_Deva hin_Deva hin_Deva hne_Deva hin_Deva hin_Deva